পুতিন কী করেছেন দেখে যান, জেলেনস্কি ট্রাম্পকে আমন্ত্রণ জানালেন

ওয়েবডেস্ক: ইউক্রেনের (Ukraine) সুমি (Sumy) শহরে সাধারণ মানুষের উপর রাশিয়ার (Russia) ভয়ানক ক্ষেপণাস্ত্র হামলা হয়েছে। ওই ঘটনায় আন্তর্জাতিক মহলে তীব্র সমালোচনার শিকার রাশিয়া। ভ্লাদিমির পুতিন (Vladimir Putin) কী করেছেন দেখে যান। ইউক্রেনের প্রেসিডেন্ট ভ্লদিমির জেলেনস্কি (Volodymyr Zelenskyy) সংবাদমাধ্যমে এমনই মন্তব্য করে আমেরিকার প্রেসিডেন্ট ডোনাল্ড ট্রাম্পকে আহ্বান করলেন। ইউক্রেনের উত্তর পূর্বর শহর সুমিতে রাশিয়ার নতুন করে মিসাইল হামলায় ৩৪ জনের মৃত্যু হয়েছে। ইউক্রেনের প্রেসিডেন্ট ভ্লদিমির জেলেনস্কি ট্রাম্পকে আমন্ত্রণ করলেন যুদ্ধ বিধ্বস্ত ওই এলাকা ঘুরে দেখার জন্য। রাশিয়ার প্রেসিডেন্ট ভ্লাদিমির পুতিন সেখানে কী করেছেন তা দেখার জন্য আমন্ত্রণ জানালেন। যুদ্ধ সংক্রান্ত যে কোনও সিদ্ধান্ত নেওয়ার আগে ইউক্রেন পরিদর্শনের জন্য তিনি আমন্ত্রণ জানিয়েছেন। রবিবার এক ইন্টারভিউতে জেলেনস্কি জানিয়েছেন, সাধারণ নাগরিক, যোদ্ধা, হাসপাতাল, চার্চ শিশুদের মৃতদহেগুলি দেখুন। ধ্বংসস্তূপগুলি দেখুন ট্রাম্প।

রাশিয়ার সুমিতে ক্ষেপণাস্ত্র হামলায় দেশজুড়ে সমালোচনা শুরু হয়েছে। ফ্রান্সের প্রেসিডেন্ট এমানুয়েল ম্যাক্রোঁ রাশিয়ার সমালোচনা করেন। তিনি জানিয়েছেন, ট্রাম্প কূটনৈতিক দৌত্য শুরু করেছেন। তা দমিয়ে দিতে চাইছেন রাশিয়ার প্রেসিডেন্ট পুতিন। রাশিয়ার উপর যুদ্ধ বিরতি চাপাতে কঠোর ব্যবস্থা নিতে হবে। এই লক্ষ্যে ফ্রান্স ক্লান্তিহীনভাবে কাজ করে চলেছে। একই সুরে কথা বলেছেন, জার্মানির পরবর্তী চ্যান্সেলর ফ্রেডরিখ মের্জ। ইতালির প্রধানমন্ত্রী জর্জিয়া মেলোনি বলেন, এই আক্রমণ ভয়ানক ও কাপুরুষোচিত। ব্রিটেনের প্রধানমন্ত্রী কিয়ের স্টার্মার নিঃশর্তে দ্রুত পূর্ণ যুদ্ধবিরতির পক্ষে সওয়াল করলেন।

আরও পড়ুন: রাশিয়ার মিসাইল হানায় মৃত্যুপুরীতে পরিণত হল ইউক্রেনের শহর

আন্তর্জাতিক মহলের চাপে সুর পাল্টেছে আমেরিকাও। সুমিতে সাধারণ নাগরিকের উপর রাশিয়ার হামলার নিন্দা করেছেন আমেরিকার প্রেসিডেন্ট ডোনাল্ড ট্রাম্পও। তিনি এটাকে ভয়ানক ঘটনা বলে উল্লেখ করেছেন। ট্রাম্প বলেন, আমি মনে করি এটা ভয়ানক ছিল। আমাকে বলা হয় তারা ভুল করেছে। কিন্তু এটি মারাত্মক ঘটনা। পুরো যুদ্ধটাই একটি ভয়ানক ঘটনা।